Bibliotekspersonalet anbefaler bøger. Alle bøgerne kan lånes på biblioteket, og nogle af dem kan også lånes som lydbøger og/eller e-bøger. Spennandi avdúking av einum njósnara Kalda kríggið er av, og nógvar skjalagoymslur við loyniligum skjølum lata alment upp. Hon var sjúkrasystir og hann tíðindamaður. Tey vístu bæði alment sín antisionistiska hugburð, og hetta gjørdi tey til uppløgd evni sum njósnarar hjá kommunistiska stýrinum. András hevur sera trupult við at góðtaka hesa uppfatanina av mammuni. 316 síður. Syrgilig, men eisini vøkur, skaldsøga úr Lettlandi Skaldsøgan gongur fyri seg í Lettlandi í árunum undir sovjetskum yvirræði–frá 1944, tá reyði herurin kom inn í landið, at reka nasistarnar burtur, til 1989 tá múrurin fall. Ein mamma og ein dóttir skiftast um-í stuttum brotum-at fortelja søguna um seg sjálva og um hvørja aðra hesi árini. Hon er beisk um russisku kúganina og vildi ikki geva dóttrini bróst, tí hon helt móðurmjólk sína vera“ beiska og fulla av óvissu”–eins og var mjólk hennara eitrað av kommunismu og kúgan. Hon hevur onga vón um betri framtíð og plágast av depressiónum. Dóttirin fær kærleika og tryggleika frá ommuni og abbanum, sum minnast eitt frælst Lettland. Og rørandi at lesa um, hvussu góð gentan er við mammu sína hóast alt. Og vakurt at lesa um kærleikan, sum veksur fram teirra millum, sum árini líða. Søgan um møðgurnar er samstundis søgan um Lettland og lettiska fólkið hesi árini. Fyri at finna meining og samleika skrivar ein vaksin drongur mammu síni eitt bræv, har hann sigur familjusøguna, sum byrjar í Vietnam undir krígnum og fylgir slóðini til uppvøksturin í USA. Tilsamans er hetta ein søga um klassamun, eitraðan maskulinitet og transnationalitet í nútímans USA, men tað allarbesta er kærleiksfulla og poetiska frásagnin um brutalitet, harðskap og fátækradømi, ein søga full av mótsøgnum millum tað eyma og tað harðrenda. Ocean Vuong: Vi er kortvarigt smukke her på jorden (2020). Spennandi bók um kvinnur og kríggj, dirvi og kærleika Tá nasistarnir herseta Frakland undir seinna heimsbardaga, broytist lívið hjá systrunum Vianne og Isabelle. Vianne verður einsamøll við lítlu dóttrini, tá maðurin verður innkallaður í herin. Hon roynir sum frægast at lívbjarga sær, men tá ein týskur hermaður flytur inn til hennara at búgva, gerst lívið av álvara trupult. 451 síður. Ein stuttlig og upplýsandi ljóðbók, ið best kann lýsast við at vera ein blanding av Bridget Jones og Nynne Madeline, Leni, sum høvudspersónurin kallast, tekur okkum lesarar við á eina livandi og skemtiliga ferð í hugaheimin hjá eini kvinnu, ið stríðist við vektina og lága sjálvsvirðið, ið er komið av truplari ungdómstíð orsakað av, at hon ikki varð ein size zero. Leni bjóðar okkum eitt h/erligt innlit í ein hugaheim, har kvinnur kunnu spegla sær í kenslunum og hugsanunum, ið hon dagliga hevur, sum yvirvektig og støk kvinna. Skaldsøga um ungu gentuna Coru, sum er fødd sum trælur á einari plantasju í Georgia í USA Sum tann einasta á plantasjuni eydnaðist tað mammu Coru at flýggja, men hon læt dóttur sína vera eftir, og ein ung genta uttan familju endar niðast í hierarkinum millum trælirnar. Tí tekur hon av, tá Caesar biður hana flýggja saman við sær. Í veruleikanum var undirgrundarjarnbreytin eitt loyniligt netverk av sjálvbodnum, sum settu lívið í váða fyri at hjálpa trælum, sum flýggjaðu norðureftir. Komin til South Carolina verða tey væl móttikin og fáa hjálp til bústað og arbeiði, so tey gera av at verða verandi og kenna, at tey endiliga kunna anda frítt. Men Cora finnur útav, at eisini har er frælsið avmarkað, so hon heldur fram einsamøll. Rithøvundurin fekk The National Book Award í 2016 og Pulitzer-virðislønina í 2017 fyri“ Den underjordiske jernbane”. Søgan byrjar í 1939. Jødiska familjan Kurc, sum býr í polska býnum Radom, hátíðarheldur páskahátíðina pesach. Huglagið er merkt av ófrættakendu tíðindunum, sum ganga um, at skjótt fer Týskland at gera innrás í Póllandi. Hjúnini Kurc og teirra fimm børn við makum og børnum verða spjadd í ymsar ættir. Á undranarverdan hátt eydnast teimum at koma livandi í gjøgnum allar vandarnar og líðingarnar og aftur savnast til pesach, nú í Rio de Janeiro. Hetta er ein sera hugtakandi og spennandi skaldsøga við frálíkum persónslýsingum. 472 síður.